Fernando Charrier

**Fernando Charrier** (193–2011) var en italiensk geistlig og katolsk biskop av bispedømmet Alessandria. Pave Johannes Paul II kalte ham «forkynneren av det sosiale evangelium».

## Liv og virke
### Prest
Fernando Charrier studerte ved seminaret i Pinerolo og ble ordinert til prest den 24. juni 1956. Han var først sekretær for biskop Gaudenzio Binaschi, og deretter pastor i Mentoulles. Han studerte kanonisk rett ved Lateranuniversitetet i Roma. 

I 1968 utnevnte biskop Santo Bartolomeo Quadri ham til å lede *Kontoret for sosiale problemer og sosialt arbeid* i bispedømmet Pinerolo. Etter et engsjement for ACLI *(Associazioni Cristiane dei Lavoratori Italiani*), ble han i 1971 sekretær for arbeidsgruppen for pastoral og arbeid i Den italienske biskopskonferanse (CEI), hvorfra det nasjonale kontoret for pastoral og sosialt arbeid utsprang i 1975. Scharrier overtok deretter rollen som sekretær for Den italienske kommisjon for rettferdighet og fred.
### Hjelpebiskop i Siena
Pave Johannes Paul II utnevnte ham til titulærbiskop av *Cercina* den 29. september 1984 og utnevnte ham til hjelpebiskop i Siena, og likeså Montalcino og Colle di Val d'Elsa. Erkebiskopen av Torino, kardinal Anastasio Alberto Ballestrero O.C.D., ordinerte ham til biskop den 11. november 1984; medkonsekratorer var Pietro Giachetti, biskop av Pinerolo, og Ismaele Mario Castellano O.P., erkebiskop av Siena og biskop av Colle di Val d'Elsa og Montalcino. 

Etter at bispedømmene Montalcino og Colle di Val d'Elsa ble forent med erkebispedømmet Siena, ble han hjelpebiskop av det nye erkebispedømmet Siena-Colle di Val d'Elsa-Montalcino 30. september 1986. 

Han var sekretær for *Evangelizzazione e Promozione umana e Riconciliazione Cristiana e comunità degli uomini*. I 1985, på CEIs generalforsamling, ble han valgt til president for den biskoppelige kommisjon for sosiale problemer og arbeid. I 1989 ble han valgt til president for *Comitato Scientifico-Organizzatore delle Settimane Sociali dei Cattolici Italiani*.
### Biskop av Alessandria
Den 22. april 1989 ble Fernando Charrier utnevnt til biskop av Alessandria av pave Johannes Paul II. Han var medlem av CEIs juridiske kommisjon fra 1989 til 1996 og 2007. I mai 1990 ble han president-sekretær for Den bislpååelige kommisjon for sosiale problemer og arbeid. Som president *Fondazione Giustizia e Solidarietà* gjennomførte han en vellykket kampanje for ettergivelse av utenlandsgjeld. I anledning jubileumsåret 2000 koordinerte Charrier grupper på tre forberedende møter for arbeidere med paven: Håndverkernes jubileum den 19. mars, Arbeidernes jubileum den 1. mai, og Bøndenes jubileum den 12. november. 

I mai 2000 ble han utnevnt til medlem av Den biskoppelige kommisjon for kultur og kommunikasjon. Han var også lenge visepresident for Piemontes bispekonferanse. Han var en kirkelig rådgiver for *Coopération Internationale pour le Développement et la Solidarité* (CIDSE), et katolsk byrå for internasjonalt samarbeid for utvikling og solidaritet, med sete i Brussel.

Den 4. april 2007 innvilget pave Benedikt XVI hans aldersrelaterte avskjedssøknad.

Han fortsatte å bli boendfe i Alessandria, og døde der den 7. oktober 2011 etter en sykdomsperiode, i en alder av 80 år.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sebastiano Baggio (1884-1957) *1930 
* Kardinal Anastasio Alberto Ballestrero (1913-1993) *1953
* Biskop *Fernando Charrier* (1931-2011) *1984

## Referanser